Como-Brunate köisraudtee

pisi|Vaade alla Como järve poole ülemise jaama alt
pisi|Veel üks uusimaid vaguneid alumises jaamas
pisi|püsti|Köisraudtee nähtuna Como järvelt
Como-Brunate köisraudtee (itaalia keeles Funicolare Como-Brunate) on Como linna ja Brunate küla ühendav köisraudtee Itaalias Lombardia maakonnas. 

Köisraudteeliin on töötanud 1894. aastast ning seda kasutavad nii turistid kui ka kohalikud elanikud. Köisraudtee suurim kalle on 55%.

Ajalugu
1894. aastal avatud köisraudtee töötas algul auru jõul, kuid 1911. aastast töötab raudtee elektriga. Raudteeliini renoveeriti aastatel 1934–1935 ja taas aastal 1951, mil soetati ka uued vagunid.The funicular. FunicolareComoBrunate. Vaadatud 12.02.2012.

1981. aastal läks köisraudtee omandus eraettevõttelt Società Anonima Funicolare Como/Brunate üle Lombardia piirkonna valitsusele. 2005. aastal anti köisraudtee ja Como kohalik bussiteenus üle kohalikule ettevõttele Consorzio Mobilità Funicolare & Bus, kes on aga köisraudtee käitamise omakorda andnud alltöövõtulepinguga edasi ettevõttele Azienda Trasporti Milanesi S.p.A..

Köisraudtee avati pärast üle 800 000 euro maksnud renoveerimist taas 2011. aasta augusti keskpaigas. Lisaks ehitati liini jaoks ettevõtte Gangloff poolt ka uued vagunid (hinnaga miljon eurot vagun). Uued vagunid on konditsioneeritud õhuga, 12 meetrit pikad ja 2,1 meetrit laiad ning mahutavad korraga 81 reisijat. Vagunid on värvitud kontrastsetes värvides, üks on lilla ja teine punane.Como Brunate. Vaadatud 12.02.2012.[Cacozza, Marco. "New cars for Brunate". Today's Railways, 04.2012, lk 16. Platform 5 Publishing Ltd.

Marsruut
Köisraudtee alumine jaam asub Como järve kõrval, kaiäärsel kohal linna keskusest kirdes. Jaam asub Como Lago raudteejaamast, mida teenindab ettevõte Trenord ja kust väljuvad rongid Milanosse, ligikaudu 400 meetrit põhja pool ning Como San Giovanni raudteejaamast, mis asub Zürichi–Milano raudteel, ligikaudu 1,4 km idas.

Köisraudtee liin on 1084 meetrit pikk ja sellest esimesed 130 m kulgevad tunnelis. Ülejäänud osa liinist kulgeb maapinnal või selle kohal ning sealt avanevad ulatuslikud vaated üle järve ja linna. Raudteel on ka kaks nõudepeatust.

Ülemine jaam asub Brunate küla keskuses ja vagunist saab väljuda nii ülemisel kui alumisel tasapinnal. Ülemisest osast leiab väljaku (piazza), mis eraldab jaama masinaruumist, läbi millel oleva galerii on võimalik näha vaguneid vedavat mehhanismi. Ka ülemise jaama ümbrusest avanevad vaated üle Como linna ja samanimelise järve ning see on alguskohaks mitmele ümbritsevatesse mägedesse suunduvale rajale.Lake Como : Brunate Funicular, Como. Dorling Kindersley™ Limited, traveldk.com. Vaadatud 12.02.2012].

Tehnilised andmed

Vagunite arv2Peatuste arv4 (2 otstes, 2 vahepeal)Konfiguratsioonüherealine, möödumiskohagaRaudtee pikkus1084 mComo - Brunate. Lift-World.info. Vaadatud 12.02.2012.Como - Brunate. Funiculars.net, Pantograph.se. Vaadatud 12.02.2012.Rööpmelaius1000 mmTõus496 mKallak55%Mahutavus81 reisijat vaguni kohtaSagedusiga 15 või 30 minuti järelComo-Brunate Funicular. www.nycsubway.org. Vaadatud 12.02.2012.Suurim kiirus3 m/sReisile kuluv aeg7 minutit

Viited

Välislingid

 Köisraudtee koduleht
 Video Como–Brunate köisraudtee ülessõidust

Kategooria:Raudteed
Kategooria:Lombardia